আজকে যদি ক্ষমতার মোহ অথবা প্রতিপক্ষের প্রতি অন্ধ বিদ্বেষের কারণে এটার বিচার না হয় তাহলে আমি হতাশ নই। কারণ, আমি বিশ্বাস করি বাংলাদেশ ইসলাম অনুসরণকারীদের দেশ, বাংলাদেশ ধর্মবিশ্বাসী মানুষের দেশ, বাংলাদেশ ধর্মীয় প্রতিষ্ঠানের দেশ, বাংলাদেশ মসজিদের দেশ। এদেশে অদূর ভবিষ্যতে বিবেকের রাজনীতি চালু হবে, ন্যায়বোধের রাজনীতি শুরু হবে, মূল্যবোধ আবার ফিরে আসবে এবং সেদিন এই নারকীয় হত্যাকাণ্ডের ঠিকই বিচার হবে। এ পর্যন্ত ধৈর্য ধারণ করতে আমার কোনো আপত্তি নেই। তবে গণতন্ত্রের দাবিদার, বিচারব্যবস্থার স্বাধীনতার দাবিদার, মৌলিক মানবাধিকারের ব্যাপারে যারা সোচ্চার, মানবাধিকার নিয়ে যারা বারবার কথা বলেন এবং যারা নিজেদেরকে নিষ্ঠাবান গণতান্ত্রিক বলে দাবি করেন তাদের এ ক্ষেত্রে নীরব থাকাটা মানায় না। তাদের এরূপ নীরবতার কারণ ধীরে ধীরে জনগণের কাছে ইনশাআল্লাহ উন্মোচন হচ্ছে, উন্মোচন হবে।